open-index/open-wikipedia-markdown huggingface dataset:
Θεώρημα Μπεζού (πολυώνυμα)

Στην άλγεβρα, το **θεώρημα Μπεζού** για τα πολυώνυμα είναι μία ειδική περίπτωση του θεωρήματος διαίρεσης για τα πολυώνυμα, όπου ο διαιρέτης είναι πολυώνυμο πρώτου βαθμού. 

## Παραδείγματα

### Παράδειγμα 1ο
Έστω το πολυώνυμο P(x) = x^4 - 9x^2 + 2x - 2 και Q(x) = x - 3. Το θεώρημα Μπεζού λέει ότι το υπόλοιπο της διαίρεσης του P με το Q είναι P(3) = 4.

Από τον αλγόριθμο της διαίρεσης, παίρνουμε ότι 
:
P(x) = (x-3) \cdot (x^3 + 3x^2 + 2) + 4,

που επιβεβαιώνει ότι το υπόλοιπο είναι ίσο με P(3) = 4.

### Παράδειγμα 2ο
Έστω το πολυώνυμο P(x) = 3x^4 + 2x + 5 και Q(x) = x - 2. Το θεώρημα Μπεζού λέει ότι το υπόλοιπο της διαίρεσης του P με το Q είναι P(2) = 7.

Από τον αλγόριθμο της διαίρεσης, παίρνουμε ότι 
:
P(x) = (x - 2) \cdot (3x^4 + 2x + 5) + 7,

που επιβεβαιώνει ότι το υπόλοιπο είναι ίσο με P(2) = 7.

### Παράδειγμα 3ο

Έστω το πολυώνυμο P(x) = x^n - y^n. Τότε, από τις ιδιότητες της παραγοντοποίησης έχουμε ότι
:
P(x) = (x - y) \cdot (x^{n-1} + yx^{n-2} + \ldots + y^{n-2} x + y^{n-1}),

και έπεται ότι το υπόλοιπο με την διαίρεση με το Q(x) = x - y είναι μηδέν (που είναι ίσο με P(y) = 0).

## Αποδείξεις

## Συνέπειες
Το παρακάτω πόρισμα προκύπτει από το γεγονός ότι P(r) = 0 ανν το r είναι ρίζα. 

## Δείτε επίσης
* Πολυώνυμο
* Θεώρημα διαίρεσης για πολυώνυμα

## Παραπομπές


Μπεζου θεωρημα
Μπονιφάτσιο

Το **Μπονιφάτσιο** είναι γαλλική κοινότητα στην νότια Κορσική, στο νομό Νότιας Κορσικής.

Το Μπονιφάτσιο βρίσκεται στη Μεσόγειο Θάλασσα. Βρίσκεται στο μοναδικό λιμάνι της νότιας ακτής και είναι επίσης μια κοινότητα που καλύπτει μια μεγαλύτερη περιοχή, συμπεριλαμβανομένων των νησιών *Lavezzi*, δίνοντάς της τη διάκριση ως η νοτιότερη κοινότητα στη Μητροπολιτική Γαλλία.

Η πόλη του Μπονιφάτσιο χωρίζεται σε δύο μέρη. Το *vieille ville* (η Παλιά Πόλη) και *la Haute Ville* (η Άνω Πόλη), στη θέση μιας ακρόπολης, βρίσκεται στο ακρωτήρι με θέα τη Μεσόγειο Θάλασσα. Η ακρόπολη χτίστηκε τον 9ο αιώνα με την ίδρυση της πόλης. μικρογραφία|left|Η ακρόπολη στο Μπονιφάτσιο.

## Κλίμα

## Πληθυσμός

## Παραπομπές


Κατηγορία:Κορσική
Αρένι

Το **Αρένι** () είναι χωριό και το κέντρο του Δήμου Αρένι, στην Περιφέρεια Βαγιότς Ντζορ της Αρμενίας. Το Αρένι είναι περισσότερο γνωστό για την παραγωγή κρασιού του, με το μεγαλύτερο μέρος του κρασιού που παράγεται τοπικά από το κοντινό χωριό Γκέτάπ.

Ο ναός Αστβατσάτσιν του Αρένι στο χωριό, είναι ένας μονόχωρος δίκλιτος τρούλος αρμενικός ναός που ολοκληρώθηκε το έτος 1321, και βρίσκεται στην κορυφή ενός οροπεδίου με θέα στον ποταμό Άρπα και το Αρένι. Ο ναός σχεδιάστηκε από τον αρχιτέκτονα και γλύπτη Μομίκ, ο οποίος είναι περισσότερο γνωστός για τα ανάγλυφα γλυπτά του στο μοναστήρι του Νοραβάνκ (βρίσκεται περίπου 6 χιλιόμετρα νοτιοανατολικά από το Αρένι).

## Εικόνες

Αρχείο:Areni_Village,_Armenia.jpg|Το χωριό Αρένι όπως φαίνεται από την εθνική οδό
Αρχείο:Areni_3604,_Armenia_-_panoramio_(6).jpg|Τοπίο γύρω από το Αρένι


## Παραπομπές


Κατηγορία:Χωριά της Αρμενίας
Κατηγορία:Αρχαιολογικοί τόποι στην Αρμενία
Στάδιο Αλασκέρτ

Το **Στάδιο Αλάσκερτ** (αρμενικά: Ալաշկերտ մարզադաշտ), είναι γήπεδο ποδοσφαίρου στο Γερεβάν της Αρμενίας. 

Το Στάδιο Αλασκέρτ χτίστηκε το 1960 στο νότιο τμήμα της πόλης του Γερεβάν, στην περιοχή Σενγκαβίτ (τότε έφερε την ονομασία Σπανταργιάν Ραγιόν), δίπλα στη λίμνη του Γερεβάν, στην αριστερή όχθη του ποταμού Ραζντάν. Με χωρητικότητα 6.850 θεατών, αποτελεί σήμερα την επίσημη έδρα της Αλασκέρτ, η οποία αγωνίζεται στην Αρμενική Πρέμιερ Λιγκ. Αποτελεί ιδιοκτησία του συλλόγου από τον Φεβρουάριο του 2013.  Μέχρι το τέλος του 2013, το παλιό γήπεδο αντικαταστάθηκε με νέο φυσικό χλοοτάπητα σύμφωνα με τα διεθνή πρότυπα. Ήταν γνωστό ως ** Στάδιο Nαϊρί** μέχρι το 2013 όταν μετονομάστηκε σε Αλασκέρτ, από τους νέους ιδιοκτήτες.

Κατά την περίοδο 2019-2022, το στάδιο χρησιμοποιούνταν ως κοινή έδρα και της ποδοσφαιρικής ομάδα Νοά.
 
## Παραπομπές


## Εξωτερικές πηγές
*Η σελίδα του σταδίου στον επίσημο ιστότοπο της Αλασκέρτ ΦΚ 
*Χάρτης του σταδίου

Αλασκερτ σταδιο
Αλασκερτ σταδιο
Κατηγορία:Αλασκέρτ ΦΚ
Μάριο Μουτς

Ο **Μάριο Μουτς** (γερμανικά: Mario Mutsch) (γενν. 3 Σεπτεμβρίου 1984) είναι Λουξεμβούργιος-Βέλγος πρώην επαγγελματίας ποδοσφαιριστής, ο οποίος αγωνιζόταν ως αμυντικός μέσος  Γεννημένος στο Βέλγιο, εκπροσώπησε την Εθνική Λουξεμβούργου.

## Σταδιοδρομία σε συλλόγους
Ο Μουτς ξεκίνησε τη σταδιοδρομία του στις βελγικές ομάδες κατώτερων πρωταθλημάτων Σπα και Κέλμις, προτού μετακινηθεί στη Γερμανία για να παίξει για την Αλεμάνια Άαχεν. Το καλοκαίρι του 2007 εντάχθηκε στην ελβετική ΦΚ Άαραου μετά από πρόταση του πρώην προπονητή της εθνικής ομάδας Τζεφ Σαϊμπένε, ο οποίος ήταν βοηθός προπονητή στην ΦΚ Άαραου.

Στις 16 Ιουλίου 2009, ανακοινώθηκε ότι ο Μουτς είχε υπογράψει με τη γαλλική ΦΚ Μετς της Λιγκ 2 με ελεύθερη μεταγραφή. Το 2011, εντάχθηκε στην ελβετική ΦΚ Σιόν για μία μόνο σεζόν και το 2012 μετακόμισε στην ΦΚ Ζανκτ Γκάλεν. Τα έτη 2017–2019 αγωνίστηκε στην ΦΚ Προγκρές Νίντερκορν από το Λουξεμβούργο και στη συνέχεια αποσύρθηκε από την ενεργό δράση.

## Εθνική ομάδα
Ο Μουτς έκανε το ντεμπούτο του για την Εθνική Λουξεμβούργου σε έναν αγώνα για τα προκριματικά του Παγκοσμίου Κυπέλλου του 2006 τον Οκτώβριο του 2005 εναντίον της Ρωσίας και μέχρι τον Ιούνιο του 2019 είχε κερδίσει 102 συμμετοχές, σκοράροντας 4 γκολ. Έχει παίξει σε 11 αγώνες για τα προκριματικά του Παγκοσμίου Κυπέλλου.

Ο Μουτς αποσύρθηκε τόσο από το συλλογικό όσο και από το διεθνές ποδόσφαιρο μετά την 102η διεθνή συμμετοχή του για το Λουξεμβούργο (όπου είναι ο κορυφαίος παίκτης σε συμμετοχές στην εθνική ομάδα), εναντίον της Μαδαγασκάρης στις 2 Ιουνίου 2019.

## Προσωπική ζωή
Ο Μουτς γεννήθηκε και μεγάλωσε στη γερμανόφωνη κοινότητα του Βελγίου. Ο πατέρας του είναι Λουξεμβούργιος που μεγάλωσε στο Ανατολικό Βέλγιο και η μητέρα του είναι Βελγίδα.

## Παραπομπές


## Εξωτερικοί σύνδεσμοι
* 
* 
* Στατιστικά στο T-Online.de (γερμανικά)
* 
* Προφίλ παίκτη στο Transfermarkt.com

Κατηγορία:Λουξεμβούργιοι ποδοσφαιριστές
Κατηγορία:Βέλγοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Λουξεμβούργου
Κατηγορία:FIFA Century Club
Κατηγορία:Ποδοσφαιριστές ΦΚ Άαραου
Κατηγορία:Ποδοσφαιριστές Σούπερ Λιγκ Ελβετίας
Κατηγορία:Ποδοσφαιριστές ΦΚ Μετς
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές ΦΚ Σιόν
Κατηγορία:Ποδοσφαιριστές ΦΚ Ζανκτ Γκάλεν
Κατηγορία:Ποδοσφαιριστές ΦΚ Προγκρές Νίντερκορν
Στάδιο Ποδοσφαιρικής Ακαδημίας Γερεβάν

Το **Στάδιο της Ποδοσφαιρικής Ακαδημίας του Γερεβάν**, επίσημα το Τεχνικό Κέντρο (Ακαδημία), Στάδιο της Ποδοσφαιρικής Ομοσπονδίας της Αρμενίας (αρμενικά: ΧΦՖ Տեխնիկական-կենտրոն ակադեմիայի մարզադաշտ), κοινώς γνωστό κι ως Στάδιο Ακαδημίας Αβάν, είναι ένα γήπεδο ποδοσφαίρου που βρίσκεται στη βόρεια συνοικία **Αβάν** της πόλης, εντός του ευρύτερου συγκροτήματος του Τεχνικού Κέντρου (Ακαδημίας) της Ποδοσφαιρικής Ομοσπονδίας της Αρμενίας. 

Το στάδιο, χωρητικότητας 1.428 θέσεων   εγκαινιάστηκε επίσημα στις 29 Απριλίου 2013 από τον Δήμαρχο του Γερεβάν Ταρόν Μαργαριάν.  Ωστόσο, ο πρώτος επίσημος αγώνας στο γήπεδο διεξήχθη λίγο νωρίτερα, στις 13 Απριλίου 2013, μεταξύ της Πιουνίκ και της ΦΚ Μπανάτς στο πλαίσιο της Αρμενικής Πρέμιερ Λιγκ. Ο αγώνας έληξε με αποτέλεσμα 4-0, υπέρ της Πιούνικ. 

Το στάδιο αποτελεί τμήμα του ευρύτερου Τεχνικού Κέντρου (Ακαδημίας) της Ποδοσφαιρικής Ομοσπονδίας της Αρμενίας, το οποίο άνοιξε επίσημα την 1η Σεπτεμβρίου 2010 από τον πρόεδρο της ΟΥΕΦΑ, Μισέλ Πλατινί. Το κέντρο φιλοξενεί ένα κεντρικό γήπεδο ποδοσφαίρου, εννέα γήπεδα προπόνησης ποδοσφαίρου (οκτώ με φυσικό χλοοτάπητα και ένα με τεχνητό), τέσσσερα υπαίθρια γήπεδα τένις, μια εσωτερική αθλητική αίθουσα, εσωτερική και εξωτερική πισίνα, γυμναστήριο καθώς και ένα ξενοδοχείο 4 αστέρων με 49 δωμάτια. Η εγκατάσταση έχει μια στεγασμένη εξέδρα στη δυτική πλευρά του κεντρικού γηπέδου και τεχνητό φωτισμό τοποθετημένο σε τέσσερις πυλώνες. 
 
Κατά την περίοδο 2013-2017, το Στάδιο λειτούργησε ως έδρα και της ποδοσφαιρικής ομάδα Πιουνίκ, η οποία αγωνίζονταν στην Αρμενική Πρέμιερ Λιγκ.

Από το 2014 και μέχρι σήμερα, αποτελεί την επίσημη έδρα της **Εθνική Ομάδα Ποδοσφαίρου Γυναικών της Αρμενίας**.  Το 2021, η Εθνική ομάδα ποδοσφαίρου γυναικών της Αρμενίας έπαιξε έναν προκριματικό αγώνα για το Παγκόσμιο Κύπελλο του 2023 εναντίον της Νορβηγίας. Το παιχνίδι ξεκίνησε αρχικά στις 30 Νοεμβρίου, αλλά χρειάστηκε να διακοπεί στο 70ο λεπτό με το σκορ στο 0-9,  λόγω πυκνής ομίχλης. Την 1η Δεκεμβρίου, το παιχνίδι συνεχίστηκε κανονικά και ολοκληρώθηκε με τελικό σκορ 0-10.  

Από το 2017 μέχρι σήμερα, αποτελεί επίσης έδρα της Αραράτ-Αρμενία ενώ από το 2019 μέχρι και σήμερα αγωνίζεται στο ίδιο γήπεδο και η ΒΚΜΑ Γερεβάν.

Το Στάδιο φιλοξένησε τον τελικό του Κυπέλλου Αρμενίας της σεζόν 2019-2020 , μεταξύ των ομάδων Νοά και Αραράτ-Αρμενία. 

Επίσης, το Στάδιο υπήρξε ένα από τα γήπεδα στα οποία διεξήχθη το **Ευρωπαϊκό Πρωτάθλημα U-19**, το 2019. Εκεί διεξήχθησαν τέσσερις αγώνες της φάσης των ομίλων του τουρνουά 

## Gallery

File:Yerevan Football Academy Stadium 01.jpg
File:Yerevan Football Academy Stadium 02.jpg
File:Yerevan Football Academy Stadium 04.jpg

## Παραπομπές

Κατηγορία:Στάδια ποδοσφαίρου στην Αρμενία
Κατηγορία:Αθλητικές εγκαταστάσεις στην Αρμενία
Ελεονόρ Γκοσέ-Μπαρνχάιμ

Η **Ελεονόρ Μπαρνχάιμ** (Éléonore Bernheim) ή **Ελεονόρ Γκοσέ-Μπαρνχάιμ** (Éléonore Gosset-Bernheim), (και Éléonore Gosset  2011 και πριν) είναι Γαλλίδα ηθοποιός που άρχισε να εργάζεται επαγγελματικά στα τέλη της δεκαετίας του 1990.  

Η Γκοσέ-Μπαρνχάιμ πρωταγωνιστεί στη συνεχιζόμενη τηλεοπτική σειρά *[[:fr:L'Art du crime|L'Art du crime]]*, η οποία προβάλλεται στις Ηνωμένες Πολιτείες και σε άλλες αγγλόφωνες χώρες στα TV5Monde και MHZ Choice .    Στην Ελλάδα η σειρά προβλήθηκε τα Σαββατοκύριακα στις 20:00 στην ΕΡΤ1 κατά την περίοδο 2022-2023 και τώρα μέχρι τις 31/1/2025 είναι διαθέσιμη στο ERTFLIX. Η Γκοσέ-Μπαρνχάιμ είναι απόφοιτη του 2003 του Conservatoire national supérieur d'art dramatique που βρίσκεται στο Παρίσι.

## Έργα
### Κινηματογράφοςς
* *Terminale* του Francis Girod (1998), στο ρόλο της Caroline 
* *[[Kennedy et moi]]* (1999), στο ρόλο της Alice Polaris
* *Les Infortunes de la beauté* (1999) 
* *Cyrano* (short film, 2000) 
* *Pas d'histoires! (12 regards sur le racisme au quotidien)* (2001), στο ρόλο της Marie ("Cyrano") 
* *Les Âmes câlines* (2001), στο ρόλο της νέας γυναίκας στην πισίνα, σκηνοθεσία του Thomas Bardinet
* *Lokarri* (2002), directed by Jean Pierre Grasset
* *S.A.C.: des hommes dans l'ombre* (2004), στο ρόλο της κόρης του Routier
* *Nos vies rêvées* (2004), στο ρόλο της Bénédicte Tassin
* *Un truc dans le genre* (2005), στο ρόλο της Alice
* *Le héros de la famille* (2006), στο ρόλο της Véra 
* *Les Enfants, j'adore!* (2006), στο ρόλο της Joséphine
* *Jean-Philippe* (2006)
* *Les Beaux Jours* (2013), στο ρόλο της Lise 
* *Elle l'adore* (2014), στο ρόλο της παίκτριας του πόκερ (ως Éléonore Bernheim)
* *Bis* (2015), στο ρόλο της μητέρας του (ως Éléonore Bernheim) 
* *L'invitation* (2015), στο ρόλο της Carine
* *Les Infortunes de la beauté* (1999), directed by John Lvoff

### Τηλεόραση
* *Maigret* (season 9,episode 1, 2000), στο ρόλο της Francine Tremblet
* *Le Silence de l'épervier* (Season 1, 2008), στο ρόλο της Justine Lefort 
*  (2017-), στο ρόλο της Florence Chassagne (ως Éléonore Bernheim)

## Αναφορές


## Εξωτερικοί σύνδεσμοι
* 

Κατηγορία:Γαλλίδες ηθοποιοί τηλεόρασης
Κατηγορία:Γαλλίδες ηθοποιοί κινηματογράφου
Ρίτσαρντ Ανούσκιεβιτς

Ο **Ρίτσαρντ Τζόζεφ Ανούσκιεβιτς** (,  , 23 Μαΐου 1930 – 19 Μαΐου 2020) ήταν Αμερικανός ζωγράφος, χαράκτης και γλύπτης.

## Βίος και έργο
Ο Ανούσκιεβιτς γεννήθηκε στο Έρι της Πενσυλβάνια, γιος της Βικτόρια (Γιανκόφσκι) και του Άνταμ Ανούσκιεβιτς, ο οποίος εργαζόταν σε χαρτοποιείο. Οι γονείς του ήταν Πολωνοί μετανάστες. Σπούδασε για πρώτη φορά τέχνη κοντά στον Τζόζεφ Πλάβκαν, ενώ ήταν ακόμη στο γυμνάσιο, τον οποίο αργότερα περιέγραψε ως την πιο σημαντική επιρροή του. Ο Ανούσκιεβιτς φοίτησε στο Ινστιτούτο Τέχνης του Κλίβελαντ στο Κλίβελαντ του Οχάιο (1948-1953) και στη συνέχεια με τον Γιόζεφ Άλμπερς στη Σχολή Καλών Τεχνών του Πανεπιστημίου Γέιλ στο Νιου Χέιβεν του Κονέκτικατ (1953-1955), όπου απέκτησε το μεταπτυχιακό του δίπλωμα Καλών Τεχνών.

Ήταν ένας από τους ιδρυτές και τους σημαντικότερους εκπροσώπους της Οπ Αρτ, ενός κινήματος στα τέλη της δεκαετίας του 1960 και στις αρχές της δεκαετίας του 1970. Ο Βικτώρ Βαζαρελί στη Γαλλία και η Μπρίτζετ Ράιλι στην Αγγλία ήταν οι κύριοι διεθνείς ομόλογοί του. Το 1964, το περιοδικό *[[Life (περιοδικό)|Life]]* τον αποκάλεσε «έναν από τους νέους μάγους της Οπ». Αναλογιζόμενος μια έκθεση του Ανούσκιεβιτς σε γκαλερί της Νέας Υόρκης από το 2000, ο κριτικός τέχνης των *[[New York Times]]* Χόλαντ Κόττερ περιέγραψε τους πίνακες του Ανούσκιεβιτς: «Το δράμα - και αυτή μοιάζει με τη σωστή λέξη - βρίσκεται στη λεπτή χημεία των συμπληρωματικών χρωμάτων, η οποία κάνει τη γεωμετρία να λάμπει σαν να διαρρέει φως από πίσω της». Ο Ανούσκιεβιτς έχει εκθέσει στην Μπιενάλε της Βενετίας, στην Μπιενάλε της Φλωρεντίας και στην Documenta, ενώ έργα του βρίσκονται σε μόνιμες συλλογές διεθνώς. Εξελέγη στην Εθνική Ακαδημία Σχεδίου το 1992 ως αναπληρωματικό μέλος και έγινε πλήρες μέλος το 1994.

## Ύφος
[μικρογραφία|Ο Πρόεδρος των ΗΠΑ [Λύντον Τζόνσον|Λύντον Μπέινς Τζόνσον και ο Αμερικανός γερουσιαστής Τζ. Γουίλιαμ Φούλμπραϊτ επιθεωρούν το «Squaring the Circle», έναν ζωηρό κόκκινο πίνακα του 1963 του Ρίτσαρντ Ανούσκιεβιτς, στο Φεστιβάλ Τεχνών του Λευκού Οίκου το 1965.]]
Ο Ανούσκιεβιτς ασχολήθηκε με τις οπτικές αλλαγές που συμβαίνουν όταν διαφορετικά χρώματα υψηλής έντασης εφαρμόζονται στις ίδιες γεωμετρικές διαμορφώσεις. Το μεγαλύτερο μέρος της δουλειάς του περιλαμβάνει οπτικές έρευνες για τυπικά δομικά και χρωματικά εφέ, πολλά από τα οποία είναι φωλιασμένες τετράγωνες μορφές παρόμοιες με το έργο του μέντορά του Γιόζεφ Άλμπερς. Στη σειρά του "Homage to the Square", ο Άλμπερς πειραματίστηκε με αντιπαραθέσεις χρωμάτων και ο Ανούσκιεβιτς ανέπτυξε περαιτέρω αυτές τις έννοιες. Ο Ανούσκιεβιτς συνέχισε να παράγει έργα στο ύφος της Οπ Αρτ κατά τις επόμενες δεκαετίες της σταδιοδρομίας του.

Το 1963, ο Ανούσκιεβιτς συνόψισε την προσέγγισή του στη ζωγραφική ως εξής: «Το έργο μου έχει πειραματικό χαρακτήρα και έχει επικεντρωθεί στη διερεύνηση της επίδρασης των συμπληρωματικών χρωμάτων πλήρους έντασης όταν βρίσκονται σε αντιπαράθεση και των οπτικών αλλαγών που συμβαίνουν ως αποτέλεσμα, καθώς και στη μελέτη της δυναμικής επίδρασης του συνόλου υπό μεταβαλλόμενες συνθήκες φωτός και της επίδρασης του φωτός στο χρώμα».

## Παραπομπές


Κατηγορία:Αμερικανοί γλύπτες
Κατηγορία:Αμερικανοί ζωγράφοι
Κατηγορία:Αμερικανοί χαράκτες
Στάδιο Γκιουμρί Σίτι

Το **Στάδιο Γκιουμρί Σίτι** (αρμενικά: Գյումրիի քաղաքային մարզադաշտ) είναι γήπεδο ποδοσφαίρου, χωρητικότητας 4.000 θέσεων, στο Γκιουμρί της Αρμενίας. Αυτήν τη στιγμή είναι η έδρα του συλλόγου Σιράκ, ο οποίος αγωνίζεται στην Αρμενικής Πρέμιερ Λιγκ.
## Ιστορία
Το στάδιο χτίστηκε και εγκαινιάστηκε το 1924 για να γίνει το πρώτο στάδιο στη σύγχρονη ιστορία της Αρμενίας. Όταν το 1958 ιδρύθηκε η τοπική ποδοσφαιρική ομάδα, η Σιράκ, το στάδιο έγινε η κανονική έδρα της ομάδας για τη σοβιετική διοργάνωση της Πρώτης Κατηγορίας. Από το 1991, το στάδιο γνώρισε πολλές ένδοξες στιγμές της Σιράκ στην Αρμενική Πρέμιερ Λιγκ και στο Αρμενικό Κύπελλο Ανεξαρτησίας (νυν Κύπελλο Αρμενίας). Το στάδιο φιλοξένησε τον τελικό του Κυπέλλου Αρμενίας της περιόδου 2011–12, όταν η τοπική Σιράκ νίκησε με 1-0 την **Ιμπούλς** του Ντιλιτζάν, για να κερδίσει τον τίτλο για πρώτη φορά στην ιστορία της. 
Ο χώρο του σταδίου ανακατασκευάστηκε το 1999 και μετατράπηκε σε ένα γήπεδο με καθίσματα σε όλες τις κερκίδες. Η συνολική χωρητικότητα του γηπέδου έφτασε τις 2.844 θέσεις (1.413 στη δυτική κερκίδα και 1.431 στην ανατολική κερκίδα). 

Κατά τη διάρκεια του 2012, ο αγωνιστικός χώρος και πολλές άλλες εγκαταστάσεις ανακαινίστηκαν πλήρως για να πληρούν τα πρότυπα της ΟΥΕΦΑ. Αν και το στάδιο είναι η έδρα της Σιράκ για τις εγχώριες διοργανώσεις ήδη από το 1958, μετά την νεώτερη ανακαίνιση του 2012, το στάδιο επετράπη να χρησιμοποιηθεί από τον σύλλογο και για τους εντός έδρας αγώνες του στις ευρωπαϊκές διοργανώσεις. Έτσι, στις 12 Ιουλίου 2012, η Σιράκ υποδέχθηκε τη Ρούνταρ Πλιέβλια από το Μαυροβούνιο, για την προκριματική φάση του Γιουρόπα Λιγκ της σεζόν 2012-13 . Ο αγώνας έληξε ισόπαλος 1-1, επιτρέποντας στην Σιράκ να προκριθεί με συνολικό σκορ 2-1. 

Μετά την πιο πρόσφατη ανακαίνιση που πραγματοποιήθηκε το καλοκαίρι του 2019, η χωρητικότητα του σταδίου αυξήθηκε από 2.844 σε 4.500 θέσεις, μετά την τοποθέτηση νέων θέσεων στο νότιο άκρο του σταδίου. 

Είναι το παλαιότερο γήπεδο ποδοσφαίρου της Αρμενίας.

## Εικόνες

Gyumri City Stadium.jpg|Το στάδιο πριν την ανακαίνιση
Gyumri city stadium after renovation.jpg|Το στάδιο μετά την ανακαίνιση
Gorku Aygi 018.jpg|Χώρος εισόδου του σταδίου 


## Παραπομπές


## Εξωτερικές πηγές

* Στάδιο Γκιουμρί Σίτι

Κατηγορία:Στάδια ποδοσφαίρου στην Αρμενία
Κατηγορία:Αθλητικές εγκαταστάσεις στην Αρμενία
Έιναρ Γκούντερσεν

Ο **Έιναρ «Σέγια» Γκούντερσεν** (νορβηγικά: Einar "Jeja" Gundersen) (20 Σεπτεμβρίου 1896 – 29 Οκτωβρίου 1962) ήταν Νορβηγός ποδοσφαιριστής, ο οποίος αγωνιζόταν ως επιθετικός. Θεωρείται ως ένας από τους πρώτους αστέρες του νορβηγικού ποδοσφαίρου. Έκανε 33 συμμετοχές με την Εθνική Νορβηγίας και τα 26 διεθνή γκολ του τον τοποθετούν τρίτο στον κατάλογο με τους κορυφαίους σκόρερ όλων των εποχών της εθνικής ομάδας.

Το παρατσούκλι του, *Jeja*, σημαίνει κυριολεκτικά «Τότε εγώ», καθώς αυτό αναρωτιόταν ως παιδί όταν δεν τον επέλεξαν για την ομάδα.

Σε επίπεδο συλλόγων, ο Γκούντερσεν σημείωσε περισσότερα από 200 γκολ. Κατέκτησε πέντε φορές το Κύπελλο Νορβηγίας. Ήταν επίσης μέλος της νορβηγικής ομάδας που έπαιξε στους Ολυμπιακούς Αγώνες του 1920 και σκόραρε δύο φορές στη νίκη με 3–1 εναντίον της Εθνικής Αγγλίας ερασιτεχνών.

## Παραπομπές


## Εξωτερικοί σύνδεσμοι
* 

Κατηγορία:Νορβηγοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Νορβηγίας
Κατηγορία:Ποδοσφαιριστές στους Θερινούς Ολυμπιακούς Αγώνες 1920
Κατηγορία:Ποδοσφαιριστές Οντς ΜΚ
Κατηγορία:Ποδοσφαιριστές ΦΚ Σετ
Κατηγορία:Ξένοι ποδοσφαιριστές στη Γαλλία
Κατηγορία:Νορβηγοί ποδοσφαιριστές στο εξωτερικό
Φρίντριχ Σίγκμουντ Μέρκελ

Ο **Φρίντριχ Σίγκμουντ Μέρκελ** (γερμανικά: Friedrich Sigmund Merkel) (5 Απριλίου 1845 &#x2013; 28 Μαΐου 1919) ήταν κορυφαίος Γερμανός ανατόμος και ιστοπαθολόγος του τέλους του 19ου αιώνα. Το 1875, παρείχε την πρώτη πλήρη περιγραφή του *Tastzellen* (κύτταρα αφής) που εμφανίζονται στο δέρμα όλων των σπονδυλωτών. Στη συνέχεια τους δόθηκε το ομώνυμο «κύτταρα Μέρκελ» το 1878 από τον Ρόμπερτ Μπόνετ (1851–1921).

Ο Μέρκελ καταγόταν από τη Νυρεμβέργη. Το 1869 απέκτησε το διδακτορικό του ιατρικό από το Πανεπιστήμιο Φρειδερίκου και Αλεξάνδρου των Έρλανγκεν-Νυρεμβέργης και έγινε εξοικειωμένος στον τομέα της ανατομίας κατά τη διάρκεια του επόμενου έτους. Ήταν καθηγητής στα Πανεπιστήμια του Ρόστοκ (από το 1872), του Κένιγκσπεργκ (από το 1883) και του Γκέτινγκεν (από το 1885). Στο Γκέτινγκεν, εργάστηκε υπό τον Φρίντριχ Γκούσταφ Γιάκομπ Χένλε και παντρεύτηκε την κόρη του Χένλε, Άννε. Δημοσίευσε ένα πολύτομο εγχειρίδιο για την ανθρώπινη ανατομία και δημιούργησε το χρωματικό σχήμα που χρησιμοποιείται από τα περισσότερα κείμενα ανατομίας σήμερα: κόκκινο για τις αρτηρίες, μπλε για τις φλέβες και κίτρινο για τα νεύρα. Εισήγαγε το ξυλένιο ως καθαριστικό παράγοντα στην ιστολογία, το οποίο χρησιμοποιείται ακόμα σήμερα. Δύο από τους πιο γνωστούς βοηθούς του ήταν ο Ντίτριχ Μπάρφουρτ (1849-1927) και ο Χέρμαν Κουντ (1850-1925).

## Επιλεγμένες δημοσιεύσεις

* *Makroskopische Anatomie des Auges und seiner Umgebungen*. Στο Handbuch der Augenheilkunde; Λειψία, 1874, 2η έκδοση με τον Έριχ Κάλιους (1867-1935) το 1901 - Μακροσκοπική ανατομία του ματιού και του περιβάλλοντος του.
* *Das Mikroskop und seine Anwendung*, 1875 - Το μικροσκόπιο και η εφαρμογή του.
* *Über die Endigungen der sensiblen Nerven in der Haut der Wirbeltiere*, Ρόστοκ, 1880 - Σχετικά με τις απολήξεις αισθητήριων νεύρων στο δέρμα των σπονδυλωτών.
* *Handbuch der topographischen Anatomie* 1885 έως 1907 - Εγχειρίδιο τοπογραφικής ανατομίας.
* *Ergebnisse der Anatomie und Entwickelungsgeschichte*, από το 1892, ένας ετήσιος τόμος, που εκδόθηκε με τον Ρόμπερτ Μπόνετ (1851-1921) - Anatomical results and developmental history.
* *Menschliche Embryonen verschiedenen Alters auf Medianschnitten untersucht*, 1894.
* *Die Anatomie des Menschen.* *Mit Hinweisen auf die ärztliche Praxis* , (11 τόμοι) 1913 έως 1918 - Ανθρώπινη ανατομία, με αναφορά στην πρακτική της ιατρικής.

## Παραπομπές


## Εξωτερικοί σύνδεσμοι

* ''Friedrich Sigmund Merkel'' @ Who Named It

Κατηγορία:Γερμανοί ανατόμοι
Κατηγορία:Γερμανοί παθολόγοι
Κατηγορία:Απόφοιτοι του Πανεπιστημίου του Γκέτινγκεν
Ραδιοπύργος του Γκλιβίτσε

μικρογραφία| Ο Ραδιοπύργος του Γκλιβίτσε τη νύχτα
Ο **Ραδιοπύργος του Γκλιβίτσε** (πολωνικά: Radiostacja gliwicka) είναι πύργος μετάδοσης στην περιοχή Σομπισοβίτσε (Szobiszowice) του Γκλιβίτσε, στην Άνω Σιλεσία της Πολωνίας.

## Δομή
Ο Ραδιοπύργος του Γκλιβίτσε έχει ύψος 111 μέτρα, με ξύλινο πλαίσιο εμποτισμένου πεύκου Σιβηρίας που συνδέεται με ορειχάλκινους συνδέσμους. Ο ντόπιος πληθυσμός τον ονόμασε «Πύργο του Άιφελ της Σιλεσίας». Ο πύργος έχει τέσσερις πλατφόρμες, οι οποίες είναι 40,4 μ., 55,3 μ., 80,0 μ. και 109,7 μ. πάνω από το έδαφος. Η κορυφαία πλατφόρμα έχει διαστάσεις 2,13 x 2,13 μ. Μια σκάλα με 365 σκαλοπάτια παρέχει πρόσβαση στην κορυφή.
αριστερά|μικρογραφία| Η ξύλινη δομή
Ο πύργος είναι η ψηλότερη ξύλινη κατασκευή στην Ευρώπη. Ο πύργος σχεδιάστηκε αρχικά για να μεταφέρει ραδιοκύματα για μετάδοση μεσαίων κυμάτων, αλλά αυτός ο πομπός δεν είναι πλέον σε λειτουργία επειδή λείπει το τελικό στάδιο. Σήμερα, ο Ραδιοπύργος του Γκλιβίτσε φέρει πολλαπλές κεραίες πομποδέκτη για υπηρεσίες κινητής τηλεφωνίας και έναν πομπό FM χαμηλής κατανάλωσης που εκπέμπει στο 93.4 MHz.

## Ιστορία
Ο πύργος ανεγέρθηκε την 1η Αυγούστου 1934 ως *Sendeturm Gleiwitz* (Ραδιοπύργος του Γκλάιβιτς), όταν η επικράτεια ήταν μέρος της Ναζιστικής Γερμανίας. Το διαχειριζόταν η *Reichssender [[Βρότσλαβ|Μπρέσλαου]]* (πρώην εταιρεία ραδιοτηλεοπτικής μετάδοσης *Schlesische Funkstunde*) του ραδιοφωνικού δικτύου Reichs-Rundfunk-Gesellschaft. Ο πύργος διαμορφώθηκε στο πρότυπο του ραδιοπομπού του Μύλακερ, αντικατέστησε έναν μικρότερο πομπό στο Γκλάιβιτς που βρισκόταν κοντά στην οδό Raudener Straße και τέθηκε σε λειτουργία στις 23 Δεκεμβρίου 1935.

Στις 31 Αυγούστου 1939, η γερμανική Σούτσσταφφελ οργάνωσε μια «Πολωνική» επίθεση στον ραδιοφωνικό σταθμό του Γκλάιβιτς, η οποία χρησιμοποιήθηκε αργότερα ως δικαιολογία για την εισβολή στην Πολωνία. Η εγκατάσταση δεν κατεδαφίστηκε στον Β΄ Παγκόσμιο Πόλεμο. Από τις 4 Οκτωβρίου 1945 μέχρι τα εγκαίνια του νέου πομπού στη Ρούντα Σλόνσκα το 1955, ο πομπός του Γκλιβίτσε χρησιμοποιήθηκε για εκπομπές μεσαίου κύματος από τον πολωνικό κρατικό ραδιοτηλεοπτικό σταθμό Polskie Radio. Μετά το 1955, χρησιμοποιήθηκε για να μπλοκάρει σταθμούς μεσαίου κύματος (όπως το Radio Free Europe) που εξέπεμπαν πολωνικά προγράμματα από τη Δυτική Ευρώπη.

## Μεταδιδόμενα προγράμματα

### Ραδιόφωνο

## Δείτε επίσης

* Επεισόδιο του Γκλάιβιτς
* Κατάλογος ψηλότερων ξύλινων κτιρίων

## Παραπομπές


## Εξωτερικοί σύνδεσμοι

* Μουσείο Ιστορίας του Ραδιοφώνου και Εικαστικών Τεχνών (πολωνικά)
* SkyscraperPage.com
* Πύργος στους Χάρτες Google
* http://radiopolska.pl/wykaz/pokaz_lokalizacja.php?pid=356
* https://web.archive.org/web/20130417065346/http://nadaje.com/nadajniki/138/gliwice-wieza-radiostacji
* Ιστότοπος στο GeoPortal

Γκλιβιτσε ραδιοπυργος
Κατηγορία:Κέντρα ραδιοτηλεοπτικής εκπομπής
Κατηγορία:Κτίρια και κατασκευές στο Γκλιβίτσε
Κατηγορία:Ξύλινοι πύργοι
Κατηγορία:Ιστορικά μνημεία της Πολωνίας
Αρτέμ Ντατσίσιν

Ο **Αρτέμ Ντατσίσιν** (στα ουκρανικά: **Артем Вікторович Дацишин**, στα αγγλικά: **Artem Viktorovych Datsyshyn**) (1979 -17 Μαρτίου 2022) ήταν Ουκρανός χορευτής του μπαλέτου και σολίστ της Εθνικής Όπερας της Ουκρανίας.

Πέθανε στις 17 Μαρτίου 2022 από τα τραύματα που είχε υποστεί κατά τη διάρκεια βομβαρδισμού του Κιέβου από ρωσικές δυνάμεις, στις 26 Φεβρουαρίου 2022, κατά την εισβολή της Ρωσίας στην Ουκρανία.

## Βιογραφικό
Ο Αρτέμ Ντατσίσιν γεννήθηκε στη Χερσώνα, στις 26 Ιανουαρίου 1979. Αποφοίτησε από τη Σχολή Χορογραφίας του Κιέβου (Kyiv Choreographic School), που ανήκει στο Μπαλέτο του Κιέβου. Ενώ ήταν ακόμα σπουδαστής συμμετείχε στο Διεθνή διαγωνισμό μπαλέτου Serge Lifar, το 1996, όπου κέρδισε το τρίτο βραβείο. Το 1997 έγινε σολίστ της Εθνικής Όπερας της Ουκρανίας και το 1998 μοιράστηκε το δεύτερο βραβείο στο Διεθνή Διαγωνισμό Μπαλέτου Ρούντολφ Νουρέγιεφ. Το Σεπτέμβριο του 2001 εμφανίστηκε με την Αναστάζια Βολοκχόβα (Anastasia Volochkova) στο Sadler's Wells Theatre, στο Λονδίνο. Το 2004 παρουσίασε στην Ισπανία τη Λίμνη των Κύκνων και την Ωραία Κοιμωμένη και το 2014 συμμετείχε στο μπαλέτο Cipollino, με την μουσική του Καρέν Καχατουριάν (Karen Khachaturian) και χορογραφίες του Genrikh Mayorov, του 1995. Επίσης είχε εμφανιστεί σε πρωταγωνιστικό ρόλο στο έργο Γκιζέλ (Giselle), του Άντολφ Άνταμ, σε χορογραφίες των Jean Coralli και Jules Perrot, στο Ρωμαίος και Ιουλιέτα του Σεργκέι Προκόφιεφ κ.α. και είχε συμμετάσχει σε περιοδείες σε ολόκληρο τον κόσμο.

Σύμφωνα με τον Ρωσοαμερικανό χορογράφο Alexei Ratmansky ο Ντατσίσιν τραυματίστηκε στις 26 Φεβρουαρίου 2022, στη διάρκεια ρωσικού βομβαρδισμού του Κιέβου. Στις 19 Μαρτίου 2022 ανακοινώθηκε από το BBC News ότι ο Ντατσίσιν κατέληξε δύο μέρες νωρίτερα, στις 17 Μαρτίου, συνεπεία των τραυμάτων του.

## Παραπομπές


Κατηγορία:Ουκρανοί χορευτές
Διώνυμο (πολυώνυμα)

Στην άλγεβρα, ένα **διώνυμο** είναι ένα πολυώνυμο το οποίο έχει το πολύ δύο μη-μηδενικούς όρους. Για παράδειγμα, τα πολυώνυμα 
:p_1(x) = 3x^4 - 2x \quad και \quad p_2(x) = 2x^7 +2x^3
είναι διώνυμα, ενώ το πολυώνυμο
:p_3(x) = 5x^5 + 3x^2 + 5 
δεν είναι, καθώς έχει τρεις μη-μηδενικούς όρους.

## Ορισμός

Ένα διώνυμο P(x) με μία μεταβλητή x έχει την γενική μορφή 
:P(x) = ax^n + bx^m, 
για a, b \in \R και n, m \in \N.

Ένα διώνυμο P(x_1, \ldots, x_k) με μεταβλητές x_1, \ldots, x_k έχει την γενική μορφή 
:P(x_1, \ldots, x_k) = a x_1^{n_1} \cdot \ldots \cdot x_k^{n_k} + b x_1^{m_1} \cdot \ldots \cdot x_k^{m_k}, 
όπου a, b \in \R και n_1, \ldots, n_k, m_1, \ldots , m_k \in \N.

## Παραδείγματα
Τα παρακάτω πολυώνυμα μίας μεταβλητής είναι διώνυμα 
:p_1(x) = 3x^4 - 2x \quad και \quad p_2(x) = 2x^7 +2x^3,
ενώ τα 
:p_3(x) = 3x^4 - 2x + 5 \quad και \quad p_2(x) = 2x^7 + 5x^6 + x^4 + 2x^3,
δεν είναι. 

Τα παρακάτω πολυώνυμα πολλαπλών μεταβλητών είναι διώνυμα 
:q_1(x, y) = 2x^4y^3 - 2y \quad και \quad p_2(x, y, z) = 2x^7y^2z^3 +2x^3y^5z^2,
ενώ τα 
:q_3(x, y) = 3x^4y - 2y + 5y^2 \quad και \quad p_2(x, y, z) = 2x^7y^2 + 5y^2 + xyz,
δεν είναι.

## Δείτε επίσης
* Διωνυμικό θεώρημα
* Πολυώνυμο

## Παραπομπές


Κατηγορία:Πολυώνυμα
Σταθερός όρος

Στα μαθηματικά, **σταθερός όρος** μίας αλγεβρικής παράστασης είναι ένας όρος ο οποίος δεν περιέχει κάποια μεταβλητή. Αφού δεν περιέχει κάποια μεταβλητή σε αυτό τον όρο, σημαίνει ότι έχει την ίδια (*σταθερή*) τιμή, η οποία δεν εξαρτάται από τις τιμές των μεταβλητών. Για παράδειγμα, στις παρακάτω παραστάσεις ο σταθερός όρος επισημαίνεται με κόκκινο:
:P(x, y, z) = x^2 + y^2 + z^2 - xyz + {\color{red} 10},
:Q(x, y) = xy + y^2 + {\color{red} 4}.
Μία αλγεβρική παράσταση μπορεί να έχει παραπάνω από έναν σταθερό όρο, π.χ.,
:R(x, y, z) = x^2 + {\color{red} 3} - y {\color{red}- 10} + xyz.

Ένα πολυώνυμο γραμμένο σε κανονική μορφή έχει το πολύ έναν σταθερό όρο.

## Παραπομπές


Κατηγορία:Άλγεβρα
Κατηγορία:Πολυώνυμα
Παλάτι Καλών Τεχνών (Σαν Φρανσίσκο)

Το **Παλάτι των Καλών Τεχνών** στη Marina District του Σαν Φρανσίσκο των ΗΠΑ είναι κτίριο που κατασκευάστηκε για τη Διεθνή Έκθεση Παναμά-Ειρηνικού το 1915. Το κεντρικό τμήμα περιέχει έναν τρούλο σε ρυθμό ρωμαϊκών και ελληνικών ναών.

## Ιστορία

## Παραπομπές


## Εξωτερικοί σύνδεσμοι
* SF Rec & Parks.org: Palace of Fine Arts
* The Palace of Fine Arts  Πληροφορίες στον ιστότοπο του Θεάτρου Palace of Fine Arts
* Archive.org: Catalogue de luxe of the Department of Fine Arts, Panama-Pacific International Exposition, 1915
* Panoramic slideshow of the grounds

Κατηγορία:Κτίρια και κατασκευές στο Σαν Φρανσίσκο
Κατηγορία:Μουσεία στο Σαν Φρανσίσκο
Κατηγορία:Πολιτισμός του Σαν Φρανσίσκο
Κατηγορία:Αξιοθέατα στο Σαν Φρανσίσκο
Χρυσή Μπάλα του 1965

[δεξιά|μικρογραφία|267x267εσ| Άγαλμα του νικητή της Χρυσής Μπάλας του 1965 Εουσέμπιο έξω από το στάδιο [Μπενφίκα|της Μπενφίκα, το Estádio da Luz στη Λισαβόνα, Πορτογαλία.]]
Η **Χρυσή Μπάλα του 1965**, δόθηκε στον καλύτερο ποδοσφαιριστή της Ευρώπης, όπως αποφασίσθηκε από μια ομάδα αθλητικών δημοσιογράφων από χώρες μέλη της UEFA, Εουσέμπιο στις 28 Δεκεμβρίου 1965.  

Ο Εουσέμπιο ήταν ο πρώτος Πορτογάλος που κέρδισε το βραβείο και εξακολουθεί να είναι ο μόνος παίκτης της Μπενφίκα που την έχει κερδίσει. 

## Κατάταξη

## Βιβλιογραφικές αναφορές

## Εξωτερικοί σύνδεσμοι

* Επίσημη σελίδα της Χρυσής Μπάλας ''του France Football''
1965
Εμετουλάχ Καντινεφέντι

Η **Εμετουλάχ Μπανού Μπας-Καντινεφέντι** (Οθ. Τούρκικα:امت اللہ کدین) (Τούρκικα: *Emetullah Banû Baş-Kadınefendi*, 1690 - 1739/1940) ήταν η πρώτη σύζυγος του σουλτάνου Αχμέτ Γ΄ της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu Baş Emetullah Banû Kadın Efendi Aliyyetü'ş-Şân Hazretleri***

## Βιογραφία
Η Εμετουλάχ Καντινεφέντι γεννήθηκε το 1690. Τίποτα δεν είναι γνωστό για την καταγωγή της. Πιθανών να ήταν Καυκασιανής ή Βοσνιακής καταγωγής, αλλά άλλοι αναφέρουν πιθανή Κιρκασιανή καταγωγή.

Η Εμετουλάχ έλαβε τον τίτλο της "Κύριας συζύγου" το 1703, αμέσως μετά την άνοδο του Αχμέτ στον οθωμανικό θρόνο. Ήταν καλοπροαίρετη, συμπαθής και στοχαστική γυναίκα, ο Αχμέτ την αγαπούσε και σεβόταν περισσότερο από τις άλλες συζύγους του. Είχε ανοιχτόχρωμα μάτια και καστανά μαλλιά.

Το 1704 ένα χρόνο μετά την άνοδο του Αχμέτ στο θρόνο, γέννησε το πρώτο παιδί του Σουλτάνου, την Φατμά Σουλτάν. Δεν υπάρχουν πολλές πληροφορίες για τη ζωή της Εμετουλάχ κατά τη διάρκεια της βασιλείας του συζύγου της, εκτός από τη γέννηση της κόρης τους, την έναρξη της βασιλείας της ως σύζυγος και τα φιλανθρωπικά της έργα.

Το 1730, ο Σουλτάνος Αχμέτ Γ΄, εκθρονίστηκε και εξορίστηκε και στάλθηκε στο Παλιό Παλάτι, και η Εμετουλάχ τον ακολούθησε.

Η Εμετουλάχ Καντινεφέντι πέθανε το 1739 ή το 1740 στο Παλιό Παλάτι στην Κωνσταντινούπολη σε ηλικία 49/50 ετών. Είναι θαμμένη στο Τέμενος Γενί Βάλιντε στο Σκούταρι.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Άθροισμα δύο κύβων

Στα μαθηματικά, το **άθροισμα δύο κύβων** είναι το άθροισμα ενός αριθμού που είναι κύβος με έναν άλλον κύβο. 

## Παραγοντοποίηση

Το άθροισμα δύο κύβων x^3 και y^3 μπορεί να γραφτεί ως
:x^3 + y^3 = (x + y) \cdot (x^2 - xy + y^2).

 -{\color{red}{x^2y}}) +  ({\color{blue}{xy^2}} - {\color{blue}{xy^2}}) + y^3.

Από τον ορισμό του αντίθετου αριθμού
:
\begin{align}
 (x + y) \cdot (x^2 - xy + y^2) 
 & = x^3 + (\cancel{\color{red}{yx^2}} -\cancel{\color{red}{x^2y}}) +  (\cancel{\color{blue}{xy^2}} - \cancel{\color{blue}{xy^2}}) + y^3 \\
 & = x^3 + 0 + 0 + y^3
\end{align}

Τέλος από τον ορισμό του ουδέτερου στοιχείου
:
(x + y) \cdot (x^2 - xy + y^2) =  x^3 + y^3,

που μας δίνει την ταυτότητα.
}}

## Διαφορά κύβων

Θέτοντας y' = -y στον τύπο για το άθροισμα κύβων λαμβάνουμε ότι
:
x^3 + (-y)^3 = (x + (-y)) \cdot (x^2 - x \cdot (-y) + (-y)^2),

ή ισοδύναμα
:
x^3 - y^3 = (x - y) \cdot (x^2 + xy + y^2).


## Θεωρητικές εφαρμογές

### Ακέραιοι εκφράσιμοι ως το άθροισμα κύβων
Στην θεωρία αριθμών από την εποχή του Διόφαντου έχει μελετηθεί ποιοι ακέραιοι αριθμοί z \in \Z μπορούν να γραφούν ως το άθροισμα δύο κύβων.

### Αριθμοί των Ταξί

Οι αριθμοί των Ταξί \operatorname{Ta}(n) είναι ο μικρότερος αριθμός που μπορεί να εκφραστεί ως το άθροισμα n κύβων. Για παράδειγμα, to 1729, μπορεί να γραφτεί ως 
:1729 = 1^2 + 12^3 = 9^3 + 10^3, 
και είναι ο μικρότερος τέτοιος αριθμός για n = 2. Για n = 3, ο μικρότερος τέτοιος αριθμός είναι ο 87.539.319, που μπορεί να γραφτεί ως 
:87.539.319 = 436^{3}+167^{3} = 423^{3}+228^{3} = 414^{3} + 255^{3}.

### Τέλειες δυνάμεις
Στην θεωρία αριθμών έχει μελετηθεί ποια αθροίσματα κύβων είναι τέλειες δυνάμεις, δηλαδή για ποιους ακεραίους x, y και z ισχύει ότι 
:x^3 + y^3 = z^p, 
για κάποιον φυσικό αριθμό p.

## Παραπομπές


Κατηγορία:Άλγεβρα
Κατηγορία:Θεωρία αριθμών
Κατηγορία:Μαθηματικές ταυτότητες
Βολοντίμιρ Βακουλένκο

Ο **Βολοντίμιρ Βολοντίμιροβιτς Βακουλένκο** (ουκρ. Володимир Володимирович Вакуленко, 1 Ιουλίου 1972 – άνοιξη του 2022) ήταν Ουκρανός ποιητής, συγγραφέας παιδικής λογοτεχνίας και «βικιπαιδιστής», ο οποίος ασχολήθηκε επίσης γενικότερα με τον εθελοντισμό και τον ακτιβισμό. Σκοτώθηκε κατά τη διάρκεια της ρωσικής κατοχής της Περιφέρειας του Χαρκόβου το 2022. Είχε τιμηθεί με το Διεθνές Λογοτεχνικό Βραβείο «Ολές Ουλιάνενκο» και είχε κερδίσει τον ουκρανικό Διαγωνισμό «Λες Μαρτόβιτς» (Лесь Мартович).

## Απαγωγή και θάνατος
Στις 23 Μαρτίου 2022 ο Βακουλένκο απάχθηκε από τους Ρώσους εισβολείς κοντά στην πόλη Ίζιουμ και σκοτώθηκε σε άγνωστη ημερομηνία κατά τη διάρκεια της κατοχής της Περιφέρειας του Χαρκόβου. Το γεγονός ανακοινώθηκε από το παράρτημα Ουκρανίας της παγκόσμιας ομοσπονδίας συγγραφέων PEN International, που ανέφερε ανάρτηση της πρώην συζύγου του Βακουλένκο, της Ιρίνα Νοβίτσκα, ότι «οι γονείς του Βακουλένκο πληροφορήθηκαν ότι, μετά από τα αποτελέσματα εξετάσεως DNA, ταυτοποιήθηκε το πτώμα του γιου τους στον τάφο με αριθμό 319»

Μετά τον θάνατο του συγγραφέα και την απελευθέρωση του Χαρκόβου, το πολεμικό ημερολόγιό του, το οποίο είχε θάψει στην αυλή του, ανακαλύφθηκε από τη συγγραφέα Βικτόρια Αμελίνα και δημοσιεύθηκε.

Εκτός από τους γονείς του, ο Βακουλένκο άφησε πίσω του τον γιο του, ονόματι Βιτάλι. Στις 22 Μαΐου 2023 η Διεθνής Ένωση Εκδοτών τίμησε μεταθανατίως τον συγγραφέα με το ειδικό της Βραβείο «Βολταίρος».

## Παραπομπές


## Εξωτερικοί σύνδεσμοι
* 

Κατηγορία:Ουκρανοί συγγραφείς
Ζακ-Φρανσουά Αμάν

[thumb|255px|«Η παράδοση του [Σαμψών (βιβλική μορφή)|Σαμψών στους Φιλισταίους από τη Δαλιδά», πίνακας του Ζακ Αμάν (1755)]]
Ο **Ζακ-Φρανσουά Αμάν** (γαλλ. *Jacques-François Amand*, 1730-1769) ήταν Γάλλος ζωγράφος που ζωγράφισε κυρίως πίνακες με θέματα από την ιστορία.

Ο Αμάν γεννήθηκε στο χωριό Γκω, κοντά στην πόλη Μπλουά της κεντρικής Γαλλίας, και μαθήτευσε στον ζωγράφο Πιερ Λ' Ανφάν (1704-1787, τον πατέρα του Πιερ Σαρλ Λ' Ανφάν). Το 1755 ο Αμάν κέρδισε την κορυφαία υποτροφία «Βραβείο της Ρώμης» χάρη στο έργο του «Η παράδοση του Σαμψών στους Φιλισταίους από τη Δαλιδά». Εκμεταλλεύθηκε την υποτροφία αργότερα, εγκαθιστάμενος στη Ρώμη το 1759, προκειμένου να μελετήσει την ιταλική ζωγραφική. Το 1767 το έργο του «Ο Αννίβας ζητεί τη συμπαράσταση της Καρχηδονικής Συγκλήτου» άνοιξε στον ζωγράφο τις πύλες της Ακαδημίας Καλών Τεχνών. Πέθανε όμως δύο μόλις χρόνια αργότερα, σε ηλικία 39 ετών. Το ταλέντο του ήταν αξιόλογο και ο πρόωρος θάνατός του άφησε ένα κενό στον γαλλικό εικαστικό κόσμο της εποχής του.

Είχε προλάβει να εκθέσει πολυάριθμα έργα του στο «Σαλόν» με θεματα από την αρχαία ιστορία και μυθολογία. Επιπλέον, δημιούργησε χαρακτικά πολλών από τις συνθέσεις του. Εκτός των προαναφερθέντων, σημαντικοί πίνακές του είναι οι εξής:

* «Ο Ερμής σκοτώνει τον Άργο»
* «Η οικογένεια του Δαρείου»
* «Ο Ιωσήφ και τα αδέλφια του»
* «Τανκρέδος και Ερμίνια»
* «Σουλτάνα»
* «Κεφαλή γέροντα»
* «Σουλεϊμάν ο Β΄ και Ευρωπαίες σκλάβες»

Ως χαράκτης, ο Αμάν έδωσε μερικές καλές χαλκογραφίες, από τις οποίες σημαντικότερες είναι οι:

* «Η νεαρή μητέρα»
* «Οι καλές συμβουλές»
* «Το μάθημα διακόπτεται»

Αρκετά από τα έργα του βρίσκονται στα Μουσεία του Λούβρου, της Γκρενόμπλ και της Μπεζανσόν, καθώς και σε ιδιωτικές συλλογές.

## Παραπομπές


## Πηγές
* Το λήμμα «Αμάν, Ιάκωβος - Φραγκίσκος» στη *Νέα Ελληνική Εγκυκλοπαίδεια* «Χάρη Πάτση», τόμος 4, σελ. 638
* Michael Bryan: το λήμμα «AMAND, Jacques François» στο *Bryan's Dictionary of Painters and Engravers*, 3η έκδ., επιμ. Robert Edmund Graves, εκδόσεις George Bell & Sons, Λονδίνο 1886

Κατηγορία:Γάλλοι ζωγράφοι του 18ου αιώνα
Κατηγορία:Γάλλοι χαράκτες
Κατηγορία:Ζωγράφοι του 18ου αιώνα
Νικόλαος Ταπτάς

Ο **Νικόλαος Ταπτάς** (25 Μαρτίου 1871, Κωνσταντινούπολη - 31 Μαΐου 1955, Κωνσταντινούπολη) ήταν ελληνικής καταγωγής Τούρκος ιατρός και πολιτικός, ένας από τους πρωτοπόρους της ωτορινολαρυγγολογίας. Επίσης διατέλεσε μειονοτικός βουλευτής ελληνικής καταγωγής στην Τουρκιά την περίοδο των Ρεπουμπλικανών.

## Βιογραφία
Γεννήθηκε στην Κωνσταντινούπολη το 1871. Πατέρας του ήταν ο έμπορος Ιωάννης Ταπτάς. Μετά από μια πολύ επιτυχημένη ιατρική εκπαίδευση που ξεκίνησε στην Τουρκία, μετεκπαιδεύτηκε σαν ωτορινολαρυγγολογία στη Βιέννη, το Βερολίνο και το Παρίσι στα τέλη του 19ου αιώνα. Εργάστηκε στο Αυστριακό νοσοκομείο του Αγίου Γεωργίου της Κωνσταντινούπολης. Ήταν γνωστός ωτορινολαρυγγολόγος στην Ευρώπη στις αρχές του 20ού αιώνα. Έκανε πολλές διεθνείς δημοσιεύσεις και απέκτησε επάξια φήμη αναπτύσσοντας πρωτότυπα όργανα και χειρουργικές μεθόδους. Στις αρχές της δεκαετίας του 1900, περιέγραψε τη μέθοδο εκπυρήνωσης αμυγδαλεκτομής (*Enucleation of the Tonsil)* (Ολική αμυγδαλεκτομή) για πρώτη φορά στον κόσμο και ανέπτυξε εργαλεία και μια πολύ ειδική καρέκλα για αυτό.  Παρουσίασε τις ανακαλύψεις του σε ένα Διεθνές Ιατρικό Συνέδριο στη Βιέννη τη δεκαετία του 1910 και τις δημοσίευσε στα κορυφαία περιοδικά ωτορινολαρυγγολογίας της Γαλλίας και  της Γερμανίας. Υπήρξε επίσης ιδιωτικός γιατρός του Σουλτάνου Μεχμέτ Ε' και του Προέδρου Μουσταφά Κεμάλ Ατατούρκ . Επίσης ήταν ιδιωτικός γιατρός του Προέδρου Ισμέτ Ινονού, ο οποίος είχε προβλήματα ακοής.

Κατά την 5η και 6η περίοδο της Τουρκικής Βουλής (1935-1943) ήταν βουλευτής Άγκυρας από την ποσόστωση που αποφάσισε να διαθέσει ο Ατατούρκ για τους μη-μουσουλμάνους.

## Προσωπική ζωή
Ο Νικόλας Τάπτας ήταν παντρεμένος με την Ελένη Παπαδούκα, κόρη του ιατρού Ιωάννη Παπαδούκα, διάσημου γιατρού που εκπαιδεύτηκε στη Γερμανία και ο ίδιος καταγόταν από αρχαία ελληνική οικογένεια της Κωνσταντινούπολης, και της Άννας Κανέλλου, από τη φαναριώτικη αριστοκρατία. Τα παιδιά τους ήταν η Άννα, σύζυγος του Έλληνα τραπεζίτη Νικόλαου Χριστοφίδη, η Ελεονώρα, που πέθανε στην εφηβεία της στην Ελβετία, η Μαρία-Μαγδαληνή, σύζυγος του Έλληνα πρέσβη Γεωργίου Κούστα, και ο Ιωάννης Ταπτάς, επίσης γιατρός ΩΡΛ και αργότερα πρωτοπόρος στη νευροχειρουργική. Εγγονή του είναι η ζωγράφος Ελένη Ταπτά.

Πέθανε στην Κωνσταντινούπολη τον Μάιο του 1955 σε ηλικία 84 ετών.

## Παραπομπές


Κατηγορία:Τούρκοι ιατροί
Κατηγορία:Τούρκοι ελληνικής καταγωγής
NGC 497

Ο **[[Νέος Γενικός Κατάλογος|NGC]] 497** είναι ραβδωτός σπειροειδής γαλαξίας ο οποίος απέχει 336 εκατομμύρια έτη φωτός από τη Γη και βρίσκεται στον αστερισμό Κήτος. Ανακαλύφθηκε από τον αστρονόμο Εντουάρ Στεφάν (Édouard Stephan) στις 6 Νοεμβρίου 1882. Ο Χάλτον Αρπ (Halton Arp) τον έχει συμπεριλάβει στον *[[Άτλας των ιδιόμορφων γαλαξιών|Άτλαντα των ιδιόμορφων γαλαξιών]]* που χει συντάξει, συγκεκριμένα στην ενότητα «γαλαξίες με χωρισμένους βραχίονες».

## Παραπομπές

## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Κήτος (αστερισμός)
0497
04992
00915
008
+00-04-100
Γκουέν Στέισι (σειρά ταινιών The Amazing Spider-Man)

Η **Γκουέντολαϊν Μαξίν Στέισι** είναι ένας φανταστικός χαρακτήρας στις ταινίες *[[Ο Spider-Man στον κινηματογράφο|The Amazing Spider-Man]]* του Μαρκ Γουέμπ, που βασίζεται στον ομώνυμο χαρακτήρα της Marvel Comics που δημιουργήθηκε από τους Σταν Λι και Στιβ Ντίτκο. Την υποδύθηκε η Έμα Στόουν στις ταινίες *[[The Amazing Spider-Man (ταινία)|The Amazing Spider-Man]]* (2012) και *[[The Amazing Spider-Man 2]]* (2014). Σε αντίθεση με τον δεύτερο ρόλο στην προηγούμενη τριλογία ταινιών, η Γκουέν παίρνει έναν εξέχοντα ρόλο στις ταινίες του Γουέμπ ως ένας από τους συμμαθητές του Πίτερ Πάρκερ, που χρησιμεύει ως το πρωταρχικό του έρωτα και ως αλουμινόχαρτο για τον χαρακτήρα του. Ο Γουέμπ βάσισε τον χαρακτήρα της Γκουέν στην παραδοσιακή της απεικόνιση στα κόμικς. Για την ερμηνεία της στις ταινίες, η Στόουν έχει λάβει κριτικούς επαίνους και ευρύτερη αναγνώριση, παρά τη διχασμένη ανταπόκριση στη σειρά ταινιών στο σύνολό της.

## Παραπομπές


## Εξωτερικοί σύνδεσμοι

* Γκουέντολαϊν Στέισι (Γη-120703) στο Marvel Database

Κατηγορία:The Amazing Spider-Man (σειρά ταινιών, 2012)
Νησί Σέιμπλ

[thumb|Το νησί από [Διαστημικό Λεωφορείο, Απρίλιος 1994. Ο Βορράς βρίσκεται στην κάτω αριστερή γωνία.]]
Το **νησί Σέιμπλ**  (αγγλ. *Sable Island*, γαλλ. *île de Sable*, κυριολεκτικά «νησί της άμμου») είναι ένα μικρό καναδικό νησί που βρίσκεται 300 χιλιόμετρα νοτιοανατολικά του Χάλιφαξ, στη Νέα Σκωτία, και περίπου 175 χιλιόμ. νοτιοανατολικά από το πλησιέστερο σημείο της ηπειρωτικής Νέας Σκωτίας στον Βόρειο Ατλαντικό Ωκεανό. Το νησί είναι στελεχωμένο όλο τον χρόνο από τρεις υπαλλήλους της ομοσπονδιακής κυβέρνησης, οι οποίοι πληθαίνουν κατά τους καλοκαιρινούς μήνες, όταν αυξάνονται τα ερευνητικά έργα και ο τουρισμός. Το νησί προστατεύεται και διαχειρίζεται από το Parks Canada, το οποίο πρέπει να χορηγήσει άδεια πριν από οποιαδήποτε επίσκεψη, ενώ είναι αξιοσημείωτο για τον ρόλο του στην πρώιμη καναδική ιστορία και για το άλογο του νησιού Σέιμπλ. Το νησί αποτελεί μέρος του Διαμερίσματος 7 του Περιφερειακού Δήμου Χάλιφαξ στη Νέα Σκωτία. Είναι επίσης προστατευόμενο Εθνικό Αποθεματικό Πάρκο και Σημαντική Περιοχή για Πουλιά.

## Παραπομπές


Κατηγορία:Νησιά του Καναδά
Κατηγορία:Νησιά της Νέας Σκωτίας
Μπόρις Ρομαντσένκο

Ο **Μπόρις Ρομαντσένκο** (στα ουκρανικά Борис Тимофійович Романченко, στα αγγλικά *Borys Tymofiyovych Romanchenko*, 1926 – 18 Μαρτίου 2022) ήταν Ουκρανός επιζήσας του Ολοκαυτώματος και ακτιβιστής.

Έχασε τη ζωή του από ρωσικούς βομβαρδισμούς, στη διάρκεια της Μάχης του Χαρκόβου, κατά την Εισβολή της Ρωσίας στην Ουκρανία.

## Βιογραφικό
Ο Μπόρις Ρομαντσένκο γεννήθηκε στις 20 Ιανουαρίου 1926 στο Sumy Oblast, της τότε Σοβιετικής Σοσιαλιστικής Δημοκρατίας της Ουκρανίας.

Το 1942 συνελήφθη και στάλθηκε στο Ντόρτμουντ, στη Ναζιστική Γερμανία, όπου υποχρεώθηκε σε αναγκαστική εργασία σε ανθρακωρυχεία. Ύστερα από μια αποτυχημένη προσπάθεια να δραπετεύσει στάλθηκε στο Στρατόπεδο συγκέντρωσης Μπούχενβαλντ. Στη συνέχεια υποχρεώθηκε να εργαστεί στην κατασκευή πυραύλων V-2, στο Στρατιωτικό Κέντρο Ερευνών Peenemünde, (Peenemünde Army Research Center) και αργότερα μεταφέρθηκε στο Στρατόπεδο Συγκέντρωσης Mittelbau-Dora
και μετά στο Στρατόπεδο συγκέντρωσης Μπέργκεν-Μπέλζεν, από όπου απελευθερώθηκε με την απελευθέρωση του στρατοπέδου από τους Βρετανούς, στις 15 Απριλίου 1945. Όταν επέστρεψε στην πατρίδα του, σπούδασε στη Μεταλλευτική Ακαδημία του Χάρκοβο και εργάστηκε ως senior engineer. 

Τις επόμενες δεκαετίες ο Ρομαντσένκο συμμετείχε ενεργά στην προσπάθεια διατήρησης της μνήμης αναφορικά με τη ναζιστική θηριωδία και υπήρξε αντιπρόεδρος της Διεθνούς Επιτροπής Πρώην Φυλακισμένων στα Στρατόπεδα Συγκέντρωσης Mittelbau-Dora και Μπέργκεν Μπέλζεν.
 
Ο Ρομαντσένκο σκοτώθηκε στις 18 Μαρτίου 2022 όταν η πολυκατοικία στην οποία διέμενε στη περιοχή Σαλτίβκα, στο Χάρκοβο, επλήγη από τα ρωσικά πυρά κατά τη διάρκεια της Μάχης του Χάρκοβο. Ο Υπουργός Εξωτερικών της Ουκρανίας Ντμίτρο Κουλέμπα σχολιάζοντας το θάνατο του Ρομαντσένκο στο Twitter έγραψε: *Ανείπωτο έγκλημα. Γλύτωσε από το Χίτλερ και δολοφονήθηκε από τον Πούτιν*. Στις 9 Νοεμβρίου 2022 το δημοτικό συμβούλιο στο Λάιπτσιχ αποφάσισε την μετονομασία της οδού Turmgutstraße, όπου μεταξύ άλλων βρίσκεται το Γενικό Προξενείο της Ρωσίας, σε Boris-Romantschenko-Straße, για να τιμήσει τον Ρομαντσένκο.

## Παραπομπές


## Εξωτερικοί σύνδεσμοι
* 

Κατηγορία:Ουκρανοί ακτιβιστές
Δημήτρης Μάντζος

Ο **Δημήτρης Μάντζος** (Πάτρα, 1982 - ) είναι Έλληνας δικηγόρος και πολιτικός που υπηρετεί ως βουλευτής Επικρατείας του ΠΑΣΟΚ-ΚΙΝ.ΑΛ.

## Βιογραφία
Γεννήθηκε στην Πάτρα το 1982. Είναι απόφοιτος Νομικής ΑΠΘ με μεταπτυχιακό στο Εμπορικό δίκαιο την περίοδο 2004 - 2006 στοΕΚΠΑ. Από το 2012 είναι παντρεμένος με τη δικηγόρο Άννα Παναγιωτίδου και έχουν αποκτήσει έναν υιό. Μιλά αγγλικά και γερμανικά.

Έχει υπηρετήσει στο παρελθόν ως διευθυντής της ΚΟ του ΚΙΝΑΛ, αλλά και ως σύμβουλος της Φώφης Γεννηματά για θέματα δικαιοσύνης και θεσμών και πριν από τη Συνταγματική αναθεώρηση, συμμετείχε στην Επιτροπή Θέσεων της Δημοκρατικής Συμπαράταξης (πρόγονος του ΚΙΝΑΛ) για τη Συνταγματική και Θεσμική Μεταρρύθμιση. Την περίοδο 2011- 2014 διετέλεσε σύμβουλος στο Υπουργείο Δικαιοσύνης, Διαφάνειας και Ανθρωπίνων Δικαιωμάτων. Από τις 22 Ιανουαρίου 2022 είναι εκπρόσωπος Τύπου του ΠΑΣΟΚ-ΚΙΝΑΛ.

Εξελέγη πρώτη φορά βουλευτής με το ψηφοδέλτιο Επικρατείας του ΠΑΣΟΚ-ΚΙΝΑΛ στις εκλογές του Μαΐου 2023 και επανεξελέγη έναν μήνα αργότερα, από την κάλπη της 25ης Ιουνίου 2023. Τον Ιούλιο του ίδιου έτους ορίστηκε κοινοβουλευτικός εκπρόσωπος μαζί με τον Μιχάλη Κατρίνη.

## Παραπομπές


Κατηγορία:Βουλευτές εκλεγμένοι με το ΠΑΣΟΚ - Κίνημα Αλλαγής
Κατηγορία:Έλληνες βουλευτές επικρατείας
Κατηγορία:Απόφοιτοι της Νομικής Σχολής του Αριστοτελείου Πανεπιστημίου Θεσσαλονίκης
Κατηγορία:Έλληνες δικηγόροι του 21ου αιώνα
Κατηγορία:Έλληνες πολιτικοί του 21ου αιώνα
Λόφος του Κράκου

Ο **Λόφος του Κράκου** () είναι τύμβος που βρίσκεται στη συνοικία Ποντγκούζε της Κρακοβίας, στην Πολωνία. Πιστεύεται ότι είναι ο τόπος ανάπαυσης του μυθικού ιδρυτή της Κρακοβίας, του θρυλικού Βασιλιά Κράκου. Βρίσκεται στο λόφο Λασότα, περίπου 3 χλμ. νότια του κέντρου της πόλης της Κρακοβίας, σε υψόμετρο 271 μ., με διάμετρο βάσης 60 μ. και ύψος 16μ.. Μαζί με το κοντινό Λόφο της Βάντα, είναι ένας από τους δύο προϊστορικούς τύμβους της Κρακοβίας, καθώς και η παλαιότερη τεχνητή κατασκευή στην Κρακοβία. Σε κοντινή απόσταση βρίσκονται επίσης δύο άλλοι μη προϊστορικοί, τεχνητοί λόφοι, ο Λόφος του Κοστσιούσκο, που κατασκευάστηκε το 1823 και ο Λόφος του Πιουσούτσκι, που ολοκληρώθηκε το 1937. Αυτοί αποτελούν τους τέσσερις αναμνηστικούς λόφους της Κρακοβίας.

## Ιστορία
Η ηλικία και ο αρχικός σκοπός του λόφου παραμένουν ένα μυστήριο, αν και έχουν αποδοθεί θρησκευτικοί και αναμνηστικοί σκοποί στους τύμβους. Οι ανασκαφές που πραγματοποιήθηκαν στα μέσα της δεκαετίας του 1930 αποκάλυψαν ότι ο λόφος αποτελείται από έναν συμπαγή ξύλινο πυρήνα καλυμμένο με χώμα και χλοοτάπητα. Ορισμένα τεχνουργήματα που χρονολογούνται μεταξύ του 8ου και του 10ου αιώνα βρέθηκαν στο εσωτερικό, αλλά δεν ανακαλύφθηκαν ανθρώπινα υπολείμματα ή οστά. Σύμφωνα με μια άλλη υπόθεση ο τύμβος είναι κελτικής προέλευσης και χρονολογείται από τον 2ο-1ο αιώνα π.Χ.. Με τον τύμβο συνδέονται και μυθικές καταβολές. Λέγεται ότι κατασκευάστηκε για να τιμήσει το θάνατο του Βασιλιά Κράκου όταν οι θρηνούμενοι κάτοικοι της πόλης γέμισαν τα μανίκια τους με άμμο και χώμα και τα έφεραν στη θέση του Λόφου του Κράκου για να δημιουργήσουν ένα βουνό που θα κυριαρχούσε στο υπόλοιπο τοπίο, όπως είχε κάνει ο Βασιλιάς Κράκος. Αρχικά, τέσσερις μικρότεροι λόφοι περικλείαν το Λόφο του Κράκου, αλλά κατεδαφίστηκαν τον 19ο αιώνα για να δημιουργηθεί το τείχος της πόλης της Κρακοβίας.

Παρόμοια με άλλες αρχαίες κατασκευές, όπως το Στόουνχεντζ, ο Λόφος του Κράκου μπορεί να έχει κατασκευαστεί με γνώμονα την αστρονομία. Αν κάποιος σταθεί στο Λόφο του Κράκου και κοιτάξει προς το Λόφο της Βάντα με την ανατολή του ηλίου το πρωί του Μπελτέιν, της δεύτερης μεγαλύτερης ημέρας της κελτικής γιορτής, θα δει τον ήλιο να ανατέλλει ακριβώς πάνω από το Λόφο της Βάντα.

Μέχρι τα μέσα της δεκαετίας του 1830, την πρώτη Τρίτη μετά το Πάσχα τελούνταν κάθε χρόνο ένα λαϊκό φεστιβάλ στις πλαγιές του Λόφου του Κράκου. Αναβίωσε τη δεκαετία του 2000 και πραγματοποιείται ξανά κάθε χρόνο.

## Εικόνες

Αρχείο:Badania_archeologiczne_Kopca_Krakusa_w_Krakowie_(1-N-1027a-2).jpg|Αρχαιολογικές ανασκαφές που έγιναν το 1933
Αρχείο:20080217_Krakow_Kopiec_Krakusa_2582.jpg|Λόφος του Κράκου το χειμώνα
Αρχείο:20120923_Krakow_Wawel_0451.jpg|Η θέα από την κορυφή του Λόφο του Κράκου


## Δείτε επίσης
* Λόφος της Βάντα, ο θρυλικός τάφος της κόρης του Κράκου
* Λόφος του Κοστσιούσκο, στην Κρακοβία
* Λόφος του Πιουσούτσκι, στην Κρακοβία

## Παραπομπές



Κατηγορία:Μνημεία στην Κρακοβία
Κατηγορία:Ορόσημα στην Πολωνία
Κρακος Λοφος